เทศบัญญัติเทศบาลตำบลนาสารเทศบัญญัติเทศบาลตำบลนาสารเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลนาสารอำเภอพระพรหม จังหวัดนครศรีธรรมราชพ.ศ. ๒๕๕๗ อาศัยอำนาจตามความในมาตรา ๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลตำบลนาสารโดยความเห็นชอบของสภาเทศบาลตำบลนาสารและความเห็นชอบของผู้ว่าราชการจังหวัดนครศรีธรรมราชจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลนาสาร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลนาสารอำเภอพระพรหม จังหวัดนครศรีธรรมราช พ.ศ. ๒๕๕๗ข้อ ๒[๑] เทศบัญญัตินี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบัญญัติองค์การบริหารส่วนตำบลนาสารเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลนาสารอำเภอพระพรหม จังหวัดนครศรีธรรมราช พ.ศ. ๒๕๕๒ข้อ ๔ ในเทศบัญญัตินี้บริเวณที่ ๑ หมายความว่า พื้นที่ในบริเวณด้านเหนือจดแนวเขตองค์การบริหารส่วนตำบลมะม่วงสองต้น อำเภอเมืองด้านตะวันออกจดแนวเขตเทศบาลนครนครศรีธรรมราช ด้านใต้ จดทางหลวงแผ่นดินหมายเลข ๔๐๓ฟากเหนือ และด้านตะวันตก จดทางรถไฟสายใต้ (กรุงเทพ - นครศรีธรรมราช) ฟากตะวันออก ทั้งนี้ ตามแผนที่ท้ายเทศบัญญัตินี้บริเวณที่ ๒ หมายความว่า พื้นที่ในบริเวณด้านเหนือจดแนวเขตองค์การบริหารส่วนตำบลมะม่วงสองต้นและแนวเขตองค์การบริหารส่วนตำบลไชยมนตรีอำเภอเมือง ด้านตะวันออก จดทางรถไฟสายใต้ (กรุงเทพ - นครศรีธรรมราช) ฟากตะวันตกด้านใต้ จดทางหลวงหลวงแผ่นดินหมายเลข ๔๐๓ฟากเหนือและแนวเขตองค์การบริหารส่วนตำบลนาพรุด้านตะวันตกจดแนวเขตเทศบาลตำบลขุนทะเลและแนวเขตองค์การบริหารส่วนตำบลกำแพงเซา ทั้งนี้ ตามแผนที่ท้ายเทศบัญญัตินี้ข้อ ๕ ภายในบริเวณที่ ๑หมายถึง ที่ดินประเภทชุมชน ให้ใช้ประโยชน์ที่ดินเพื่อการอยู่อาศัย พาณิชยกรรมเกษตรกรรม สถาบันการศึกษา สถาบันศาสนา สถาบันราชการ การสาธารณูปโภค และสาธารณูปการและห้ามมิให้ผู้ใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช้ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) กำจัดมูลฝอย(๗) ซื้อขายหรือเก็บเศษวัสดุการใช้ประโยชน์ที่ดินริมทางหลวงแผ่นดินหรือทางหลวงชนบทให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคในบริเวณที่ ๑ นี้ให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองนครศรีธรรมราชที่ออกตามความในพระราชบัญญัติการผังเมืองพ.ศ. ๒๕๑๘ข้อ ๖ ภายในบริเวณที่ ๒หมายถึง ที่ดินประเภทอนุรักษ์ชนบทและเกษตรกรรมให้ใช้ประโยชน์ที่ดินเพื่อการเกษตรกรรมหรือเกี่ยวข้องกับเกษตรกรรม การอยู่อาศัยสถาบันการศึกษา สถาบันศาสนา สถาบันราชการ การสาธารณูปโภคและสาธารณูปการและอนุรักษ์และส่งเสริมคุณภาพสิ่งแวดล้อม และห้ามมิให้ผู้ใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช้ก๊าซปิโตรเลียมเหลวและก๊าซธรรมชาติ เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรม(๗) จัดสรรที่ดินเพื่อการอยู่อาศัย(๘) การอยู่อาศัยหรือประกอบพาณิชยกรรมประเภทอาคารขนาดใหญ่(๙) สนามกอล์ฟ(๑๐) กำจัดมูลฝอย(๑๑) ซื้อขายหรือเก็บเศษวัสดุการใช้ประโยชน์ที่ดินริมทางหลวงแผ่นดินหรือทางหลวงชนบทให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของแม่น้ำลำคลอง หรือแหล่งนํ้าสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๗ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลนาสารรักษาการให้เป็นไปตามเทศบัญญัตินี้ประกาศณ วันที่ ๗ มีนาคม พ.ศ. ๒๕๕๗พยงค์ สงวนถ้อยนายกเทศมนตรีตำบลนาสาร[เอกสารแนบท้าย]๑. แผนที่ท้ายท้ายเทศบัญญัติ เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลนาสารอำเภอพระพรหม จังหวัดนครศรีธรรมราช พ.ศ. ๒๕๕๗๒. บัญชีท้ายเทศบัญญัติ เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลนาสาร อำเภอพระพรหมจังหวัดนครศรีธรรมราช พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๓๑ มีนาคม ๒๕๕๗โชติกานต์/ผู้ตรวจ๑๘ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๔ ง/หน้า ๓๐/๒๘ มีนาคม ๒๕๕๗